EL
C 63/26
Επίσημη Εφημερίδα της Ευρωπαϊκής Ένωσης
20.2.2023
έτι επικουρικότερον, — να διατάξει ή να λάβει άλλα μέτρα τα οποία το Δικαστήριο κρίνει δίκαια και κατάλληλα. από διαδικαστικής απόψεως, — να καταδικάσει την Ευρωπαϊκή Επιτροπή στα δικαστικά έξοδα, συμπεριλαμβανομένης της δικηγορικής αμοιβής.
Λόγοι αναιρέσεως και κύρια επιχειρήματα Η αναιρεσείουσα προβάλλει τέσσερις λόγους αναιρέσεως, ορισμένοι εκ των οποίων περιλαμβάνουν πλείονα σκέλη.
Με τους λόγους αυτούς, η LE υποστηρίζει ότι, με την αναιρεσιβαλλόμενη απόφαση, το Γενικό Δικαστήριο υπέπεσε σε πλάνη καθόσον: — στήριξε την εκτίμησή του όσον αφορά την ουσία της προσβαλλομένης αποφάσεως στην ανακοίνωση των αιτιάσεων την οποία απέστειλε η Ευρωπαϊκή Επιτροπή· — εφάρμοσε υπερβολικά αυστηρούς και εσφαλμένους κανόνες απόδειξης ως προς τις αποφάσεις· — περιόρισε στο ελάχιστο τον δικαστικό έλεγχο τον οποίο οφείλει να ασκεί· — δεν τήρησε τα νομικά κριτήρια που ισχύουν για τις δικονομικές νομικές αρχές και παραβίασε νομικές αρχές, όπως την αρχή της κατ’ αντιμωλίαν διαδικασίας, την αρχή της ίσης μεταχειρίσεως, την αρχή της χρηστής διοικήσεως και την αρχή της προστασίας της δικαιολογημένης εμπιστοσύνης, καθώς και τη νομολογία υπέρ της αναιρεσείουσας· — στηρίχθηκε σε προβαλλόμενα αποδεικτικά στοιχεία τα οποία δεν είχαν παρασχεθεί ή γνωστοποιηθεί στην αναιρεσείουσα πριν από την έκδοση της προσβαλλομένης αποφάσεως από την Επιτροπή.
Αναίρεση που άσκησε στις 29 Δεκεμβρίου 2022 η «Sistem ecologica» production, trade and services d.o.o.
Srbac κατά της αποφάσεως την οποία εξέδωσε το Γενικό Δικαστήριο (δεύτερο τμήμα) στις 19 Οκτωβρίου 2022, στην υπόθεση T-81/21, «Sistem ecologica» production, trade and services d.o.o.
Srbac κατά Επιτροπής (Υπόθεση C-787/22 P) (2023/C 63/33) Γλώσσα διαδικασίας: η αγγλική Διάδικοι Αναιρεσείουσα: «Sistem ecologica» production, trade and services d.o.o.
Srbac (εκπρόσωποι: D. Diris, advocaat, D. Rjabynina, advocaat) Αντίδικος κατ’ αναίρεση: Ευρωπαϊκή Επιτροπή Αιτήματα Η αναιρεσείουσα ζητεί από το Δικαστήριο: — να κρίνει την αίτηση αναιρέσεως παραδεκτή και βάσιμη· — να αναιρέσει την απόφαση που εξέδωσε το Γενικό Δικαστήριο στις 19 Οκτωβρίου 2022, στην υπόθεση T-81/21· — να καταδικάσει την Επιτροπή στα δικαστικά έξοδα.
Λόγοι αναιρέσεως και κύρια επιχειρήματα Με τον πρώτο λόγο αναιρέσεως προβάλλεται παράβαση του άρθρου 263 ΣΛΕΕ, του κανονισμού 883/2013 (1) και του κανονισμού 1049/2001 (2), καθώς και έλλειψη αιτιολογίας και αντιφατική αιτιολογία ως προς την εξέταση του παραδεκτού της προσφυγής ακυρώσεως· Με τον δεύτερο λόγο αναιρέσεως προβάλλεται παράβαση του άρθρου 124 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και της Βοσνίας Ερζεγοβίνης, του άρθρου 7, παράγραφοι 2 και 4, του Πρωτοκόλλου αριθ.
5 για την αμοιβαία διοικητική συνδρομή σε τελωνειακά θέματα και του άρθρου 21 του Χάρτη των Θεμελιωδών Δικαιωμάτων της Ευρωπαϊκής Ένωσης, ερμηνευόμενου σε συνδυασμό με το άρθρο 51 του Χάρτη, καθώς και παράβαση του κανονισμού 883/2013 κατά την εξέταση του ζητήματος του εφαρμοστέου δικαίου και της ευθύνης, τόσο εν γένει όσο και ειδικώς ως προς τον έλεγχο που διενεργήθηκε στις 4 Δεκεμβρίου 2019·